เงินบาทแข็งค่า ระหว่างรอปัจจัยใหม่กำหนดทิศทาง
นักบริหารเงินเปิดเผยถึงค่าเงินบาทปิดตลาดเย็นนี้ (11 ม.ค.) ที่ระดับ 36.26/28 บาท/ดอลลาร์ จากช่วงเช้าเปิดตลาดที่ระดับ 36.31/33 บาท/ดอลลาร์ วันนี้เงินบาทยังคงเคลื่อนไหวอยู่ในกรอบแคบๆ โดยระดับปิดตลาดเย็นนี้เป็นระดับที่แข็งค่าสุดของวัน
11 ม.ค. 2559

นักบริหารเงินเปิดเผยถึงค่าเงินบาทปิดตลาดเย็นนี้ (11 ม.ค.) ที่ระดับ 36.26/28 บาท/ดอลลาร์ จากช่วงเช้าเปิดตลาดที่ระดับ 36.31/33 บาท/ดอลลาร์ วันนี้เงินบาทยังคงเคลื่อนไหวอยู่ในกรอบแคบๆ โดยระดับปิดตลาดเย็นนี้เป็นระดับที่แข็งค่าสุดของวัน ขณะที่วันนี้ยังไม่มีข้อมูลสำคัญที่จะเป็นปัจจัยที่ส่งผลต่อค่าเงินมากนัก ขณะที่วันนี้ตลาดหุ้นญี่ปุ่นปิดทำการ เนื่องในวันบรรลุนิติภาวะ
“วันนี้บาทแกว่งแคบๆ ปิดตลาดก็เป็นระดับ low สุดของวัน วันนี้ตลาดญี่ปุ่นก็ปิด ส่วนคืนนี้สหรัฐฯ ก็ไม่มีการประกาศข้อมูลเศรษฐกิจที่สำคัญอะไร” นักบริหารเงินกล่าว ขณะที่คาดว่า พรุ่งนี้เงินบาทจะเคลื่อนไหวในกรอบ 36.20-36.30 บาท/ดอลลาร์
 
ที่มา: สำนักข่าวอินโฟเควสท์